Marigó: "Sempre m'agrada que el públic participi als meus concerts, i a 'Inner voice' també passarà"

Mon, 12 May 2025 16:40:00 +0000

El pianista, improvisador i compositor català Carles Marigó ens ha donat els detalls de l'estrena del seu espectacle "Inner voice", aquest diumenge, 18 de maig, al Palau de la Música Catalana. "Inner Voice" és una experiència musical immersiva en què Marigó dialoga en directe amb una intel·ligència artificial. A través d'un repertori propi i mprovisacions creades en temps real, aquest espectacle trenca fronteres entre humà i màquina, tradició i futur, emoció i codi. Un concert únic i innovador que convida el públic a participar cercant la seva pròpia veu interior. Àlex Tentor és l'encarregat de l'electrònica i la programació dels visuals. A més, Marigó ens ha ofert una actuació musical en directe que veureu a la web del nostre programa i a la playlist de 3CatCultura a YouTube.