Pablo Carrascosa: "Soc dels defensors que la música en diferit no ha d'imitar la música en directe"

Tue, 06 Sep 2022 17:00:00 +0000

El compositor Pablo Carrascosa Llopis ens ha parlat de l'estrena de la seva obra "L4DD" el 17 de setembre, dins del Festival Ensems, peça d'encàrrec de l'Institut Valencià de Cultura, i que anirà a càrrec de l'Ensemble CrossingLines (del qual ell és el director artístic) en un concert dedicat a la figura de Georges Aperghis. També ens ha explicat com ha anat l'experiència de compondre la banda sonora que ha escrit per a la pel·lícula "Asombrosa Elisa", del director Sadrac González-Perellón, que competirà a la secció oficial del Festival de Sitges 2022, que se celebrarà del 6 al 16 d'octubre. A més, també ens ha explicat com han anat les proves de la gravació de la seva obra per a piano sol "L4DL4", en la versió de la pianista Lluïsa Espigolé, que publicarà en CD al gener Neu Records, l'enregistrament de la seva obra orquestral "XY" per l'OBC a L'Auditori i la publicació en disc compacte de la seva peça de techno "7A" per la discogràfica belga Detroit-Berlin.