Carme Canela: "La música ha de ser el vehicle per fer entendre els poemes"

Thu, 23 Nov 2023 17:20:00 +0000

La cantant Carme Canela i el pianista i compositor Xavier Monge ens han presentat el projecte "Un dring en el silenci-Josep Vallverdú i el jazz" que ells mateixos portaran en concert amb Rai Ferrer, contrabaix, i Pol Alonso, a la bateria, demà, divendres, al Cafè del Teatre de Lleida, dins del cicle Jazztardor. Hi interpretaran un repertori jazzístic creat pel mateix Monge, basat en el poemari de Josep Vallverdú. Aquest concert és un homenatge que el cicle Jazztardor ret al poeta, escriptor, dramaturg i traductor català en el centenari del seu naixement.