Òdena: "Al Festival Lírica-T apostem pels artistes musicals del país"

Tue, 25 Jun 2024 16:20:00 +0000

El baríton Àngel Òdena ens ha presentat la nova edició del Festival Lírica-T, que tindrà lloc al Camp de Mart de Tarragona. Enguany ha programat l'òpera "La traviata" en dues funcions, els dies 28 i 30 de juny, que protagonitzarà el mateix Òdena, interpretant el paper de Giorgio Germont, a més de les veus de Sofía Esparza, com a Violetta Valery (en el que serà el seu debut en aquest rol) i Celso Albelo com a Alfredo Germont. El repartiment es completarà amb les veus de Mireia Pintó, en el paper de Flora, Mireia Tarragó, fent d'Annina i Roger Padullés com a Gastone, entre d'altres. A més, comptaran amb l'Orquestra Camerata XXI, dirigida per Óliver Díaz, el Cor de l'Òpera de Tarragona i el Ballet de l'Escola de Dansa ATGN. La direcció escènica anirà a càrrec d'Emilio López.