Cortizo: "A 'Hort/Garden' debutaré com a director musical"

Thu, 03 Jul 2025 16:20:00 +0000

El percussionista, compositor i director Mario G. Cortizo ens ha donat els detalls de la nova proposta escènica i indisciplinada "Hort/Garden", que s'estrenarà el 16 de juliol al Festival de Peralada. Ha nascut de la cantant, compositora i actriu Elena Tarrats i es desplega com una "òpera monòleg" impossible de classificar. La música, escrita a sis mans pels mateixos Cortizo, Tarrats i Damien Bazin, és el cor de l'espectacle. El text, escrit per la dramaturga Helena Tornero, ficciona la història de l'Abril i el seu avi Guillem, units per un amor compartit per l'hort familiar. La proposta escènica és de la directora i artista visual Silvia Costa, que debutarà al Festival de Peralada, i la direcció musical va a càrrec del mateix Cortizo, en el que significarà el seu debut com a director musical. També ens ha presentat altres projectes futurs que té entre mans.