"He fet el disc que potser faria Bach, amb les obres que tindria al seu faristol"

Wed, 05 Jan 2022 18:00:00 +0000

L'organista Joan Seguí, guanyador entre d'altres guardons del Premi Catalunya Música d'El Primer Palau 2018, ens ha presentat el seu primer disc en solitari, "Bach Ground" editat per Ficta Edicions, que ha gravat amb l'orgue del Monestir de Poblet amb el suport de la nostra emissora. L'àlbum conté obres de Johann Sebastian Bach, Nicolas de Grigny, Dietrich Buxtehude i Antonio Vivaldi transcrita per Bach. A més, les notes que l'acompanyen les ha escrites l'organista Montserrat Torrent, que ha estat mestra de Seguí. El disc ha estat gravat amb so estereofònic, amb àudio binaural i amb realitat virtual.