Mercedes Gancedo i Daniel Ariño estrenaran el seu cicle de lieder "Agatmah", que també serà un disc

Mon, 03 Oct 2022 16:25:00 +0000

Aquest cap de setmana, a Barcelona i a Mataró s'estrena "Agatmah", un cicle de lied dissenyat conjuntament pel compositor i pianista Daniel Ariño i la soprano Mercedes Gancedo, que posa veu i música a textos de Jorge Luis Borges i Julio Cortázar. El projecte també està agafant forma de disc, i per acabar-ho de fer possible els dos artistes l'han adherit a una campanya de micromecenatge. De moment, el repertori es podrà escoltar, divendres i dissabte, al Forn de les Arts de Barcelona, i dissabte també a la Fundació Iluro, ubicada a Mataró.