"Som una mica romàntics i no sortim del repertori dels estàndards perquè ens encanten"

Thu, 10 Mar 2022 17:20:00 +0000

El saxofonista Enrique Oliver i el guitarrista Jaume Llombart són un dels duos de referència del nostre país, amb una llarga i sòlida trajectòria que els ha portat a compartir escenari amb icones del jazz com Al Foster, Mark Turner, Doug Weiss, Jorge Rossy, Chris Cheek, Roger Mas o Santi de la Rubia, entre d'altres. Han vingut a parlar-nos dels concerts que oferiran a La Deskomunal demà, divendres 11 de març, dissabte al Castell de Concabella i també aquest diumenge dins del Festival de Jazz de Terrassa al matí i al Milano Jazz Club al vespre. A més, ens han ofert una actuació en directe de l'estàndard de jazz "We could make such beautiful music together" de Robert Sour. La seva actuació la veureu a l'Instagram de @catalunyamusica.