"Garreta ho tenia tot en contra per aconseguir tot el que va arribar a fer musicalment"

Fri, 28 Feb 2025 17:20:00 +0000

Francesc Prat, director de la GIO Symphonia (a la foto), i el guionista i escriptor Jordi Lara (amb qui hem parlat via telefònica) ens han presentat els concerts "Més Garreta!", que es faran diumenge 2 de març, a l'Auditori de Girona, i el dimarts 4 de març, al Palau de la Música Catalana. En aquests concerts, la GIO Symphonia, amb el violinista Joel Bardolet i el pianista Albert Guinovart com a solistes, interpretaran un programa musical inspirat en els que interpretava l'Orquestra Pau Casals, dirigida pel mestre del Vendrell, amb obres del mateix Garreta i dos dels seus compositors de referència: Wagner i Beethoven, a més d'una composició d'Albéniz, orquestrada pel mateix Guinovart. Aquests concerts, on el mateix Jordi Lara farà de narrador, commemoren el centenari de la mort i el 150è aniversari del naixement del compositor guixolenc.