María Esteban: "He investigat més d'un any per trobar lletristes i compositores del jazz"

Fri, 03 Jun 2022 16:20:00 +0000

La cantant María Esteban ens ha presentat els pròxims concerts que té amb les seves formacions i el repertori que interpreta. Al seu projecte "Voces veladas", que és un disc i un espectacle, Esteban recupera l'obra i l'estil de sis grans dones injustament oblidades: Betty Comden i Carolyn Leigh, lletristes d'estàndards de jazz i musicals de Broadway; Blossom Dearie, cantant, pianista i compositora, i les vocalistes Ann Richards, Chris Connor i June Christy. A més, ens ha explicat que aquest mes de juny sortirà publicat el segon volum en disc compacte de "Voces veladas". Aquesta tarda, al final de l'entrevista, María Esteban, amb el saxofonista Eduardo Cabello (esquerra) i el guitarrista Rai Paz (a la dreta), ens ha ofert una actuació en directe que veureu a l'Instagram de @catalunyamusica.