Belmonte Llongueras: "Amb el meu projecte 'Lorcura' m'estreno com a compositora i arranjadora"

Mon, 25 Mar 2024 17:40:00 +0000

La cantant Anna Belmonte Llongueras ens ha presentat el seu espectacle "Lorcura", ideat i creat per ella mateixa, que fusiona composicions seves, improvisacions jazzístiques i arranjaments musicals propis de les harmonitzacions que Lorca va fer de les "Canciones Españolas Antiguas", que van acompanyats del recitat d'alguns d'aquests poemes i de les il·lustracions fetes per ella mateixa, que estan inspirats en els versos de l'escriptor espanyol. L'artista catalana estrenarà "Lorcura" el divendres 5 d'abril, amb el pianista Marco Mezquida, al Teatre Principal de Sabadell, programat dins dels actes de "Sabadell Capital de la Cultura Catalana 2024". A més, el tornarà a interpretar en directe, el 20 de juliol, a la Llibreria Byron de Barcelona, amb el pianista Biel Roca. A l'Instagram de @catalunyamusica veureu la seva actuació en directe al nostre programa.