Pau Terol: "Ahmad Jamal té un pianisme molt arriscat i vaig tenir la sort de conèixer-lo en persona"

Thu, 26 May 2022 16:20:00 +0000

El pianista Pau Terol ha vingut aquesta tarda per presentar-nos el seu primer disc titulat 'May I?', que ha gravat amb el seu trio per al segell Swit Records i ens ha ofert una actuació en directe que veureu a l'Instagram de @catalunyamusica. L'àlbum l'ha gravat amb Pau Lligadas baix, i Joan Terol, bateria, i conté peces d'autoria pròpia, com ara "Not Yet", que destaca pel swing que respira, i també composicions d'Alexander i Calderazzo i tres estàndards de regust jamalià. Pau Terol amb el seu trio el presentarà en concert aquest dissabte 28 de maig a la Sala Jamboree de Barcelona.