Isona Passola i Jordi Mas: "Volem obrir l'Ateneu i barrejar generacions"

Tue, 03 May 2022 17:00:00 +0000

Isona Passola, presidenta de l'Ateneu Barcelonès, i Jordi Mas, gestor de la Secció de Música de l'Ateneu Barcelonès i programador del nou cicle de concerts "L'oasi musical", organitzat amb l'ESMUC, han vingut a presentar-nos aquest cicle, que està centrat en obres del patrimoni musical català de compositors com ara Xavier Montsalvatge, Eduard Toldrà, Frederic Mompou i Juli Garreta, entre altres, que es farà al mateix Ateneu a partir d'aquest dijous 5 de maig. A cada sessió, s'oferirà dues vegades una de les millors obres de cadascun d'aquests grans compositors del nostre país, i al mig, un musicòleg, un crític musical, un escriptor o un filòsof, gran coneixedor de la peça en qüestió parlarà sobre la composició interpretada perquè en la segona escolta de l'obra el públic en pugui gaudir coneixent-la més a fons. Aquest nou cicle de concerts és una de les apostes de l'Ateneu Barcelonès per aconseguir acostar la música a tothom i obrir l'entitat a tota la ciutadania.