Víctor Carrascosa: "En part, hem guanyat el concurs per la química personal entre nosaltres"

Tue, 25 Oct 2022 03:00:00 +0000

El trompetista català de 19 anys Víctor Carrascosa és el guanyador de la tercera edició del Concurs Joventuts Musicals d'Espanya (JM Espanya) de Jazz amb el seu Víctor Carrascosa Quartet, després que el jurat del certamen, havent escoltat deu grups i solistes a les eliminatòries i quatre en les finals, el passat cap de setmana del 8 i 9 d'octubre, van proclamar vencedora la formació que lidera aquest jove músic català. La resta de components del Quartet són el guitarrista Camil Alcarazo, el bateria John Christian Albright i el contrabaixista Ton Felices, que tenen entre 19 i 20 anys i, com ens ha explicat el mateix Víctor Carrascosa, tots quatre són molt amics. Van ser dos intensos dies d'un concurs celebrat a l'auditori del Conservatori Superior de Música del Liceu, en el marc del Voll-Damm Festival de Jazz de Barcelona i que també es va poder seguir en streaming a través del canal de YouTube de JM Espanya.