Raquel Lúa "Amb la pandèmia s'ha vist la precarietat del món musical, la vulnerabilitat dels músics"

Wed, 09 Jun 2021 17:00:00 +0000

La cantautora i compositora barcelonina Raquel Lúa, de 28 anys, actua el dijous 10 de juny al cicle "Músiques tranquil·les" de Mataró i hem aprofitat per convidar-la per parlar dels seus propers concerts i del nou disc que traurà a la llum gràcies a la campanya de Verkami que ha posat en marxa. Per presentar-nos aquest nou àlbum, Raquel Lúa ha interpretat en directe i en primícia un dels temes que conté, "Memòria". Sorgida d'una família humil i de classe treballadora, de ben jove es va sentir atreta per la passió per la música i després d'unes primeres experiències amateurs en el món del rock i el pop, va entrar a formar part de Cabal Musical, un projecte d'innovació social per a la inclusió del Taller de Músics, basat en l'acompanyament artístic de joves intèrprets, un fet clau en la seva carrera, perquè va fer que es decidís a dedicar-se a professionalment a la música. Ja ha col·laborat amb artistes com Amaia Miranda i Guillem Roma i aquest estiu té l'agenda plena de concerts.