Silvia Nogales: "'Seda' és el treball que volia fer amb compositores actuals"

Tue, 31 May 2022 16:20:00 +0000

La guitarrista Silvia Nogales ens ha parlat del seu nou projecte "Seda", que és tant un disc com un concert interdisciplinari i que presentarà en directe aquest dijous al Saló d'Art Miquel Llobet del Casal Can Travi de Barcelona. A més, ens ha ofert una actuació en directe que veureu a l'Instagram de @catalunyamusica.
El disc conté obres de dones compositores actuals d'arreu del món que estan basades en experiències personals o en situacions que viuen les dones diàriament. En el seu vessant de concert interdisciplinari, Nogales hi interpreta peces seves com també les obres de les compositores que van acompanyades de les històries que hi ha darrere de cadascuna de les peces i que són explicades amb la narració de l'actriu Esther Acevedo, amb l'audiovisual d'Elisa Martínez i l'escenografia d'Alessio Meloni.