"El meu disc 'Mirabilis' plasma el període reflexiu que vaig viure durant el confinament"

Wed, 09 Mar 2022 17:23:00 +0000

El compositor i productor català Dani Campos ens ha presentat el seu disc "Mirabilis", que és el primer àlbum que publica com a pianista, on interpreta obres seves. Un disc que va compondre durant el confinament, una època fosca, per enviar un missatge positiu. El seu nou treball discogràfic ja es pot comprar a través de les principals plataformes digitals i per presentar-nos-el, ens ha interpretat en directe un dels temes que conté: "Bliss" i veureu la seva actuació a l'Instagram de @catalunyamusica. Campos és un artista molt versàtil que ha treballat amb un gran nombre de músics, tant en estudi, com en directe o com a pianista. També és director musical i ha actuat en teatre musical a Espanya i a Itàlia amb companyies com Dagoll Dagom, i en diferents programes televisius. A més, ha acompanyat com a músic infinitat d'artistes com Jennifer López, Gloria Estefan, Raimundo Amador, Pasión Vega, Malú, Chenoa, David Bustamante i Julio Iglesias Jr.