Anna Amigó: "Amb el concert 'Retrobaments' Reus homenatja totes les persones que ens han deixat"

Thu, 25 Sep 2025 16:40:00 +0000

L'arpista, cantant i compositora catalana Anna Amigó ens ha donat els detalls de la interpretació de la seva obra "Rebrotar" que farà el 30 de setembre al Cementiri General de Reus, dins del tradicional concert "Retrobaments". És una composició que explica el procés de separació entre persones i natura. A més, traça un recorregut des d'uns orígens en harmonia fins a una actualitat de desconnexió, oferint una mirada poètica sobre el dol i la capacitat de reprendre la vida després d'una pèrdua. La interpretarà la mateixa Amigó a la veu i a l'arpa amb els violinistes Joan Mestre i Norbert Llorca; Elena Martínez, viola; el violoncel·lista Edmon Bosch, i el contrabaixista Pere Loewe. Al final de l'entrevista, Amigó ens ha interpretat en directe la cançó pròpia (música i lletra) "El nen que va vestir el cel d'estels". Aquesta actuació la podreu veure a la web del nostre programa i a la playlist de 3CatCultura a YouTube.