Pere Miró: "Tocar en projectes diferents i amb músics de tant talent dona molta benzina"

Fri, 20 Feb 2026 17:40:00 +0000

El saxofonista baríton, compositor, arranjador i divulgador del jazz Pere Miró ens ha presentat el seu nou disc "Camarades Vol II.", l'11è de la seva trajectòria. L'àlbum reuneix vuit peces, dues d'inèdites i sis reinterpretacions, i esdevé un homenatge personal als músics i als estils vinculats al saxo baríton que han marcat el seu camí artístic. En aquest nou projecte, Miró amb la seva banda ofereix versions de saxofonistes llegendaris del jazz, el rhythm-and-blues i el rock, reivindicant el seu llegat cultural i posant en valor la força i la versatilitat d'aquest instrument. Al final de l'entrevista ens ha ofert una actuació musical en directe que veureu a la web del nostre programa i a la playlist de 3CatCultura a YouTube.