Tordera: "La meva obra 'El poble' té molts matisos i crec que tindrà recorregut amb més concerts"

Wed, 12 Feb 2025 17:20:00 +0000

Sigfrid Quer, president de l'entitat El Cor Canta, i Arnau Tordera ens han donat els detalls dels quatre concerts en què s'oferiran les estrenes de la suite per a solistes, cor i orquestra de l'òpera "La gata perduda" i de les obres "El poble" i "Passeig musical per la C-17", del mateix compositor català. Els concerts es faran a l'Atlàntida de Vic (15/02), el Teatre Tarragona (16/02), L'Auditori de Barcelona (22/02) i al Kursaal de Manresa (02/03). Els intèrprets seran el mateix Arnau Tordera, que cantarà i serà el solista de guitarra elèctrica, els cantaires d'El Cor Canta, la soprano Anna Campmany, la mezzosoprano Mar Esteve, el tenor Joan Mas i Soler i el baríton Albert Cabero amb l'Original SoundTrack Orchestra (OSTO), dirigida per Belén Clemente i Albert Torrebella. La direcció escènica és de David Pintó Codinasaltas i Elisenda Carrasco, Jordi Lluch i Eva Martínez són els directors musicals i artístics.