Carlos Mena: "Mai he cantat millor que ara i crec que, en part, és gràcies a la pedagogia"

Wed, 28 Jun 2023 16:30:00 +0000

El Festival Bachcelona, un dels més innovadors en l'àmbit artístic espanyol, torna a l'activitat en el desè aniversari amb l'Akademie amb Carlos Mena. Aquest divendres, 30 de juny, a la cripta de la Sagrada Família, aquest prestigiós contratenor i director d'orquestra basc, que és un referent absolut de la música antiga i de l'àmbit bachià, s'encarregarà de la direcció de la Bachcelona Akademie, que permet a estudiants de cant i acabats de llicenciar formar part d'un cor de cambra dirigit per grans artistes. Després de l'exitosa primera edició el 2022 amb Lluís Vilamajó i Ton Koopman, Mena ha estat l'escollit enguany per conduir els coristes i solistes de la Bachcelona Akademie, que, acompanyats pel Bachcelona Consort, interpretaran dues cantates de joventut de Johann Sebastian Bach, les BWV 150 i BWV 131, i també la Missa Brevis BWV 235, per mostrar les diferents etapes creatives del compositor barroc alemany.