"De tota la nostra temporada, destaco els concerts del pianista argentí Nelson Goerner"

Fri, 10 Sep 2021 16:20:00 +0000

Aquesta tarda ens han acompanyat Josep Maria Prat, president de d'Ibercamera (a l'esquerra) i Xavier Sendrós, responsable de comunicació de l'entitat que han vingut a presentar-nos la seva 38a temporada de concerts que tindrà lloc a L'Auditori i al Palau de la Música Catalana. En aquesta nova edició s'està buscant una nova data pel concert de Maria João Pires i el violinista Fumiaki Miura, a causa de la caiguda de la pianista portuguesa a Riga, i un any més hi haurà concerts amb les grans obres del repertori com a protagonistes, com les primeres Simfonies de Mahler i de Brahms, la "Setena", el Concert per a violí i el Concert per a piano núm. 5 "Emperador" de Beethoven i les Cantates de Bach. Unes obres que es podran sentir en la versió de grans orquestres, amb la presència de solistes i directors tan destacats com Maurizzio Pollini, Valeri Gergiev, Martha Argerich i Teodor Currentzis, a més de Nelson Goerner, pianista argentí del qual Prat ens recomana assistir als seus concerts.