Goig: "La vida va molt de pressa, però nosaltres hem d'intentar anar a poc a poc"

Thu, 06 Nov 2025 17:40:00 +0000

El grup Goig, fundat per Elena Ribera, veu i Ramon Franch, guitarres, percussió i producció, ha publicat el seu disc de debut, que té per títol el seu nom, "Goig", i que han gravat amb la participació de Dani Ferrer als teclats i la mescla, i les col·laboracions d'Anna Ferrer i Alba Careta, entre d'altres. L'àlbum reivindica la memòria col·lectiva i els rituals compartits, a través de la interpretació dels goigs i les devocions populars catalanes, a través de la veu, la percussió, l'electrònica i els testimonis orals. En els concerts en directe de presentació del treball discogràfic la pianista Laia Tatjé és qui acompanya Ribera i Franch. Al final de l'entrevista, Goig a duet, amb Ribera i Franch, ens ha interpretat en directe el tema propi "El pa", escrit conjuntament i inclòs al disc. Podreu veure aquesta actuació musical en directe a la web del nostre programa i a la playlist de 3CatCultura a YouTube.