Estefania Balcells: "El projecte 'L'espill encantat' dona projecció màxima al nostre territori"

Mon, 11 Mar 2024 17:20:00 +0000

Estefania Balcells, directora del Conservatori de Cervera, Jordi Castellà, compositor i director musical de "L'Espill encantat", i Marc Castellà, secretari acadèmic del Conservatori de Cervera (a l'esquerra), ens han parlat del projecte comunitari "L'Espill encantat", produït pel Conservatori de Cervera, que reuneix a més de 450 alumnes de 7 escoles i 3 instituts per fer possible la interpretació de la cantata "L'Espill encantat". Escrita per Jordi Castellà, la cantata es basa en el poemari "Quadern de música" de l'escriptor Jaume Ferran. L'obra és fruit de l'adaptació d'un text de Montse Pont, i està escrita per a cor, solistes, narrador i conjunt instrumental. Els estudiants d'escoles i instituts de la comarca de la Segarra la representaran els dies 13, 14, 15, 18 i 19 de març, al Teatre Municipal Ateneu de Guissona.