Companyia Ual·la!: "Amb 'Nozing' homenatgem el moment zero de la creació"

Thu, 30 Jan 2025 17:40:00 +0000

La Companyia Ual·la!, fundada pels músics i actors Alba Rubió i Modesto Lai, ens ha presentat el seu nou espectacle "Nozing", que es pot veure al Teatre Muntaner de Barcelona i que ha prorrogat funcions fins al març a causa de l'èxit que ha aconseguit. En el seu muntatge de petit format, Ual·la! proposa temes musicals propis, que Lai i Rubió interpreten a dues veus, acompanyats d'instruments quotidians per fer les percussions, com una taula, un bolígraf, una llibreta, un raspall de dents elèctric o una poma. Les interpretacions les acompanyen de gags teatrals plens de sentit de l'humor que fan que les peces musicals lliguin entre si. Al final de l'entrevista, Ual·la! ens ha ofert una actuació musical en directe que veureu a la web del nostre programa i a la playlist de 3CatCultura a Youtube.