"Reivindico poder fer el rol de Cherubino de 'Les noces de Fígaro', de Mozart, en un gran teatre"

Tue, 21 Dec 2021 18:00:00 +0000

Hem conversat amb el sopranista valencià Rafael Quirant, que ha fet història perquè ha guanyat el primer premi en la modalitat de cant del Concurs Joventuts Musicals d'Espanya després d'imposar-se a cinc sopranos. És la primera vegada que un sopranista guanya aquesta modalitat de cant en aquest certamen. Quirant ens ha explicat que va decidir participar en el concurs gràcies a la seva professora de cant, Ofèlia Sala, que sempre va creure en ell i el va animar a presentar-s'hi, i també ens ha revelat que el seu somni és poder interpretar el paper de Cherubino, que normalment interpreten cantants dones, de "Les noces de Fígaro", de Wolfgang Amadeus Mozart.