Xevi GaTa: "Als meus concerts amb cants d'harmònics em dedico a entrar en l'escolta interna"

Fri, 21 Oct 2022 16:20:00 +0000

El professor de música i cantant de jazz Xevi GaTa va trobar en els cants harmònics una forma d'expressió i de transformació de la consciència i va crear una escola amb la finalitat de compartir i ensenyar a tothom com arribar a descobrir la "veu essencial". És la veu que surt de la nostra consciència individual i que podem aprofitar per expressar-nos millor, guanyar seguretat en nosaltres mateixos i connectar amb la nostra essència més profunda. La seva escola l'ha anomenada Tu Voz Esencial i hi ofereix concerts de cants harmònics, que anomena Solo Voz, on combina la veu, els jocs de llums i la meditació per crear un espai íntim de pau i calma. A més, acaba d'editar un nou disc, "Sinergía trascendental", on recull les improvisacions vocals que ofereix als seus concerts. Avui ens ha presentat el seu nou àlbum i ens ha ofert una improvisació per mostrar el poder del cant d'harmònics, que podreu veure a l'Instagram de @catalunyamusica.