Sáenz: "És un honor tenir l'oportunitat de cantar en els millors teatres d'òpera d'arreu del món"

Mon, 24 Mar 2025 17:40:00 +0000

La soprano catalana Serena Sáenz ens ha donat els detalls del seu primer disc en solitari, titulat "Birds" (2025, San Francisco Classical Recording Company), que presentarà en públic en roda de premsa, al Palau de la Música Catalana, aquest dijous, 27 de març. A "Birds", Serena Sáenz interpreta conegudes melodies de la música clàssica inspirades en el cant dels ocells. També ens ha parlat del recital que oferirà el proper 3 d'abril, amb el guitarrista Pablo Sainz-Villegas, al Palau de la Música Catalana, dins del cicle BCN Clàssics, i de la seva interpretació del paper de la Reina de la Nit, de "La flauta màgica" de W.A. Mozart, que es representarà a l'Òpera Estatal de Viena, els dies 25 i 28 d'abril i 2 i 5 de maig.