Pere Faura: "Tots hem de fer comprendre que la dansa no és ni elitista ni difícil d'entendre"

Thu, 29 Apr 2021 17:00:00 +0000

Avui, 29 d'abril, és el Dia Internacional de la Dansa. Habitualment, l'Associació de Professionals de la Dansa de Catalunya organitzava una gran acció participativa que implicava els professionals i aficionats del territori per celebrar i fer visible la professió arreu del país. Malauradament, la pandèmia ha impedit que l'edició d'enguany es pugui fer de forma presencial. Però per reivindicar i celebrar la dansa s'ha reinventat la jornada en format audiovisual, amb deu peces de videodansa dirigides pel ballarí i coreògraf Pere Faura, amb una important intenció reivindicativa i amb la col·laboració del realitzador Ignasi Castañé. Hem convidat Pere Faura, que ens ha explicat com ha viscut l'elaboració i direcció d'aquestes peces i els missatges que volen transmetre totes elles a la societat.