Esteban: "La meva fascinació per Mompou és el germen de 'Ressonàncies (d'una música callada)'"

Wed, 25 Oct 2023 16:10:00 +0000

Xavier Esteban, director del curtmetratge "Ressonàncies (d'una música callada)", dedicat a la música de Frederic Mompou, i un dels músics protagonistes del metratge, el bateria David Viñolas (a la foto, a l'esquerra) han vingut al nostre programa per parlar-nos d'aquest documental, que s'estrenarà aquest dissabte, 28 d'octubre, al Cinema Mooby Aribau de Barcelona, dins el Festival In-Edit. El film és una immersió sensorial cinematogràfica en la música delicada i mística del pianista i compositor català a través de la reinterpretació jazzística que en va fer el mateix Viñolas amb el pianista i compositor Sergi Sirvent, als seus dos àlbums "Recreacions tímbriques: de Mompou a Bartók", i també a través de visuals que evoquen el misteri ocult de la natura i de l'existència. Al curtmetratge, a més de Sirvent i Viñolas, també hi participen la pianista Yoko Suzuki, l'actor Iván Morales i Ayako Zushi.