Andreu Gallén: "Amb 'L'alegria que passa' hem fet un musical en l'estil del Broadway més actual"

Thu, 06 Apr 2023 14:45:00 +0000

Andreu Gallén (esquerra) i Marc Rosich són l'autor de la música i director musical i l'autor del text i director d'escena, respectivament, del musical "L'alegria que passa", de Dagoll Dagom, que es pot veure al Teatre Poliorama de Barcelona. Tots dos han vingut aquesta tarda a l'"Assaig general" per parlar-nos d'aquest muntatge, que és l'últim espectacle de producció pròpia de la companyia abans de retirar-se després de gairebé 50 anys de trajectòria. L'equip artístic del musical es completa amb Ariadna Peya, directora coreogràfica i Anna Rosa Cisquella, a la producció artística, i la companyia està formada per Mariona Castillo, Jordi Coll, Júlia Genís, Eloi Gómez, Pol Guimerà, Àngels Gonyalons, Basem Nahnouh, Pau Oliver i David Pérez-Bayona. "L'alegria que passa" és l'adaptació de l'obra teatral homònima de Santiago Rusiñol. que va ser el seu primer gran èxit, i explica el xoc entre els habitants d'un poble gris i monòton i una companyia d'artistes de gira que arriba per actuar-hi.