Isabel Villanueva: "Necessitava gravar el meu disc 'Ritual'"

Fri, 12 May 2023 16:20:00 +0000

La violista espanyola de més prestigi internacional, Isabel Villanueva, ens ha presentat seu nou àlbum, "Ritual", editat pel segell Viola Power. És el seu segon disc en solitari. Produït per ella mateixa, l'artista navarresa hi ha enregistrat obres de Hildegard von Bingen, György Kurtág, Johann Sebastian Bach (amb la versió per a viola de la Partita per a violí sol n. 2 BWV 1004) i Heinrich Ignaz Franz von Biber. Aquest àlbum neix de la voluntat de Villanueva de plasmar en un enregistrament el procés interior que ha experimentat en els últims anys després del seu exitós debut discogràfic amb "Bohèmes". Villanueva està presentant "Ritual" amb una gira de concerts internacional que la portarà a actuar, aquest dissabte, 13 de maig, a la Casa Seat de Barcelona i a moltes ciutats més.