Agustí Charles: "No hi ha idees musicals dolentes, però cal saber gestionar-les i ser autocrítics"

Wed, 05 Oct 2022 17:00:00 +0000

Aquesta tarda també hem parlat amb el compositor Agustí Charles que un any més ha estat seleccionat per impartir el taller de composició i experimentació sonora del Festival Mixtur 2022, al costat de sis músics més d'arreu del món. El taller està dirigit principalment a compositors i artistes sonors, ja siguin estudiants o professionals, sense límit d'edat ni nacionalitat. Es farà a partir de demà i constarà, entre altres activitats, d'una classe individual, una experimentació instrumental o electroacústica, un espai obert d'exposició amb la resta d'alumnes del treball fet al taller i una classe magistral i conferències amb els compositors i intèrprets residents al festival. A més, Agustí Charles també ens ha parlat dels projectes pedagògics del certamen on participa ell mateix, com Iannis Xenakis Reloaded, destinat a infants i joves instrumentistes de percussió.