Virginia Martínez: "La BSO sense la imatge ens mostra que la música ens ajuda a visualitzar el film"

Fri, 03 Feb 2023 17:50:00 +0000

La directora d'orquestra Virginia Martínez ens ha parlat del concert "Grans heroïnes del cinema", on ella mateixa dirigirà l'Orquestra Simfònica del Vallès amb l'actriu Mercè Montalà, i que es farà avui, demà dissabte i també diumenge a La Factoria Cultural de Terrassa, al Palau de la Música Catalana i al Teatre Auditori de Sant Cugat, respectivament. Aquest concert està dedicat a bandes sonores de pel·lícules protagonitzades per dones, com "Allò que el vent s'endugué", "Kill Bill" i "Mary Poppins", entre d'altres.