Carol Ruiz: "Als Països Baixos hi ha melòmans que són fans de la música catalana"

Tue, 07 May 2024 16:20:00 +0000

La pianista badalonina Carol Ruiz, resident als Països Baixos, és la següent convidada al tretzè cicle de concerts "Els teus clàssics", que organitza l'Associació Joan Manén, i el dilluns 13 de maig oferirà el recital titulat "Preludis a l'amic absent", a la Sala Oriol Bohigas de l'Ateneu Barcelonès. La solista hi interpretarà obres de Frederic Mompou, Ricard Lamote de Grignon, Manuel Blancafort, Anna Cazurra i Pau Casals, entre d'altres.