María Esteban: "El més important per a mi és sentir que estic seguint el meu camí i que soc feliç"

Thu, 27 Jun 2024 16:21:00 +0000

La cantant i compositora de jazz María Esteban amb el seu quintet ha gravat el disc "It's me!", amb sis temes propis, que ha publicat The Changes. Aquest àlbum l'ha enregistrat amb els membres del seu quintet, els músics Edu Cabello, Eddie Mejía, David Muñoz i Santi Colomer, amb les col·laboracions de 8 artistes barcelonins més: Mariona Ruete, Alberto Pérez, Nicole Rayner, Natalia Delgado, Shanti Easton, Eva Monroy, Clementina Boeykens i Andrea López. És un treball absolutament personal on l'artista malaguenya establerta a Catalunya reflexiona sobre el gran esforç que requereix assolir metes i objectius a la vida, com també parla dels riscos que cal prendre, que a vegades comporten èxits, i d'altres, fracassos i pèrdues. A l'Instagram de @catalunyamusica veureu la seva actuació musical en directe a trio amb Edu Cabello, flauta, i Eddie Mejía, guitarra.