Martín Leiton: "De tots els instruments que toco, noto que amb el contrabaix sóc més jo"

Tue, 26 Sep 2023 16:15:00 +0000

El multiinstrumentista, cantant i compositor canari resident a Barcelona Martín Leiton, ens ha acompanyat aquesta tarda per presentar-nos el seu cinquè disc de jazz, tocant el contrabaix i com a líder del seu quartet, "Caravana", que publicarà el 29 de setembre la discogràfica Seed Music, i on toca acompanyat de la seva formació, que té a les seves files el saxofonista Santi de la Rubia, el pianista Toni Saigi i el baterista Andreu Pitarch. L'àlbum, que presentarà oficialment a L'Auditori el 4 de maig del 2024, reuneix els seus nous temes que tenen com a fil conductor el jazz i on es perceben les influències dels grans referents del gènere, com Duke Ellington, Thelonious Monk i Wayne Shorter, a més del folklore llatinoamericà i els ritmes i melodies tuaregs i de Gnawa. Al final de l'entrevista, Leiton ens ha ofert una actuació en directe que veureu a l'Instagram de @catalunyamusica.