Sergi Roca Bru: "'Madama Butterfly', com 'Tosca', són dues grans obres mestres genuïnes de Puccini"

Fri, 10 Feb 2023 17:25:00 +0000

Sergi Roca Bru és el director musical de les funcions de "Madama Butterfly" de Puccini, títol operístic amb què va debutar l'Associació Amics de l'Òpera de Sabadell ara fa 40 anys (el 7 d'octubre de 1982), a més de ser una de les més representades dins la temporada d'Òpera a Catalunya. Aquesta producció s'estrenarà dimecres 15 de febrer al Teatre de la Faràndula de Sabadell i després de les tres funcions previstes a la capital vallesana (el 15, 17 i 19 de febrer), començarà la gira per Catalunya, que entre el 21 de febrer i el 19 de març passarà per les ciutats de Reus, Sant Cugat del Vallès, Barcelona, Vic, Manresa, Girona, Granollers, Viladecans, Lleida, Tarragona i Cornellà, que s'incorpora amb aquesta òpera al circuit. En total, es faran 14 representacions a 12 ciutats catalanes.