Quartet Gerhard: "Incorporarem el Quartet en do de Blancafort al nostre repertori estable"

Mon, 23 Jan 2023 17:50:00 +0000

Manuel Romaní, net de Manuel Blancafort i membre de la Fundació Manuel Blancafort, i Judit Bardolet i Lluís Castán, components del Quartet Gerhard, ens han parlat del concert d'homenatge a Manuel Blancafort pel 125è aniversari del seu naixement, aquest divendres al Petit Palau, on hi participaran el mateix Quartet Gerhard a més de 5 músics i el pianista Miquel Villalba. A més, Romaní ens ha donat els detalls de l'acte "Càpsula del temps", d'aquest dijous, a la Biblioteca de Catalunya. La Fundació Manuel Blancafort ha encarregat 6 obres per a violí i piano a 6 joves compositors catalans, per tal que dialoguin musicalment amb 2 "Humoresques" de joventut de Blancafort recentment localitzades i també ha encarregat als compositors 6 peces breus que siguin una mena d'embrions d'idees musicals per ser guardades a la Biblioteca de Catalunya i redescobertes d'aquí 50 anys per compositors del futur per tal que ells també hi dialoguin.