Adela Beltran: "La música, i sobretot l'òpera, em provoca moltes emocions"

Fri, 11 Apr 2025 17:40:00 +0000

L'artista convidada del Palau de la Música Catalana, la pintora Adela Beltran, ens ha presentat l'exposició "Per amor a la vida, dones del nostre passat", que es podrà veure fins a l'1 de maig, al Foyer del Petit Palau. La mostra exposa per primer cop al Palau onze obres de Beltran que reivindiquen la memòria i la capacitat de resiliència femenines. Per la seva relació amb el Palau, hi destaca el quadre d'Emerenciana Wehrle, contralt, concertista i professora de cant reconeguda, que va formar i dirigir el Cor de Senyoretes de l'Orfeó Català (l'any 1896), després de superar l'oposició social de l'època. La seva tasca va ser clau per a la consolidació del cor femení i per a la difusió del repertori coral en català.