Júlia Colom: "Cadascú té el seu ideal en el seu cap, una mena de desig insaciable que no arriba mai"

Mon, 01 Dec 2025 17:40:00 +0000

La cantant i compositora mallorquina Júlia Colom ens ha presentat el seu segon disc, "Paradís", on hi reinterpreta elements de la música popular mallorquina des d'una mirada contemporània. A més, és un viatge introspectiu que desdibuixa les fronteres entre el pop, l'electrònica i el folk. El presentarà en concert l'11 de desembre a L'Auditori de Barcelona, dins del cicle Sit Back i el 13 de desembre al Teatro Garbatella de Roma, entre altres sales. Al final de l'entrevista, Colom, amb la guitarrista Marina Tomàs Amado, ens ha ofert una actuació en directe que veureu a la web de l'"Assaig general" i a la playlist de 3CatCultura a YouTube.