"Volem fer prendre consciència de les emocions des del fet musical"

Wed, 15 Sep 2021 16:20:00 +0000

La compositora Carlota Baldrís i el coach Eduard Ramos ens han acompanyat per parlar-nos del taller "Música i emocions" que impartiran aquest dissabte 18 de setembre al Museu Pau Casals del Vendrell, en una jornada dirigida a públic adult sense coneixements musicals. A partir de diverses dinàmiques, el taller portarà els assistents a descobrir per què escoltar algunes músiques provoca sentiments intensos o com el mestre Pau Casals va transmetre a través de la música les emocions i els valors que el van convertir en un referent mundial i que encara avui dia són més vigents que mai. El taller també inclou materials i una visita guiada a l'exposició "100 anys de l'Orquestra Pau Casals. Música i compromís social" a la Sala Polivalent del Museu Pau Casals, a càrrec de la directora Núria Ballester. La jornada es tancarà amb un vermut gastronòmic amb productes de proximitat acompanyat de música en directe.