Molero: "Barcelona es va paralitzar amb la mort d'Eduard Toldrà"

Wed, 03 Sep 2025 16:20:00 +0000

El músic i comunicador Esteve Molero ens ha presentat la reedició del llibre "Primera notícia de Toldrà", escrit pel seu pare, el periodista Eugeni Molero i Pujós, del qual el mateix Esteve Molero és el curador. Aquest assaig és una invitació a conèixer la vida i l'obra d'un dels músics catalans cabdals del segle vint, el violinista, compositor i director d'orquestra Eduard Toldrà, que va viure entre el 1895 i el 1962. A més, aporta dades inèdites, de primera mà, sobre el músic.