Clara Lai: "Al meu disc 'Creciente' barrejo la improvisació lliure amb la composició escrita"

Fri, 11 Feb 2022 18:00:00 +0000

La pianista i compositora Clara Lai ens ha presentat el seu nou àlbum "Creciente", que és el resultat d'un procés d'exploració en què s'ha endinsat en la composició de noves textures sonores, timbres i colors que desafien els límits del llenguatge establert. Tot aquest treball nodreix l'univers musical d'aquesta creadora, que amb constància ha consolidat els darrers anys una veu pròpia i desacomplexada que enriqueix notablement el panorama musical actual. A mig camí entre la improvisació i la composició, al CD "Creciente" també es poden sentir les veus d'Albert Cirera, saxos soprano i tenor; Iván González, trompeta, i Joan Moll, bateria, que, amb les seves singularitats i al costat de Clara Lai construeixen un imaginari abstracte que interpel·la tothom qui vulgui escoltar el disc.