María Cielos: "Si tens el desig de fer alguna cosa, fes-la"

Wed, 22 Jan 2025 17:40:00 +0000

La cantautora María Cielos ens presenta el seu nou treball, "Perenne Pilar" (Segell Microscopi), un disc compost per deu cançons que teixeixen un pont entre el folklore tradicional, l'indie folk i la cançó d'autor. Aquestes peces destaquen per la seva autenticitat i emotivitat, amb influències de la música tradicional ruandesa i el flamenc. El disc compta amb col·laboracions excepcionals dels artistes ruandesos Ingabire Gretta i Impakanizi, així com de la cantautora catalana Paula Grande, que aporten una riquesa única a les composicions. A més, ens ha ofert una actuació musical en directe que veureu a la nostra web i també a la playlist de 3CatCultura a YouTube. María Cielos presentarà el seu àlbum en concert el 13 de març, al Golem's Teatre de Barcelona.