"Les formes aleatòries del vol dels ocells em van inspirar a compondre 'Gliding murmuration'"

Thu, 16 Jun 2022 17:00:00 +0000

El compositor xilè de 30 anys Aníbal Vidal Astroza és el guanyador del 20è Premi Internacional Joan Guinjoan per a Joves Compositors que impulsa l'ESMUC per la seva obra "Gliding murmuration". Vidal Astroza, establert de fa uns anys a Londres, desenvolupa la seva carrera en diferents àmbits com ara la música de concert, la música per a mitjans i projectes multidisciplinaris. Actualment, està cursant el Diploma d'Artista en Composició al Royal College of Music de Londres sota la guia dels professors Kenneth Hesketh i Jonathan Cole, com a Lennox Hannay Charitable Trust Scholar amb el suport del Robert Anderson Trust Special Award i Henry Wood Accommodation Trust. Té un màster en Composició al Royal College of Music de Londres com a becari Henry Wood Trust i Becas Chile Crea. L'entrega del premi, així com l'estrena de l'obra, tindrà lloc dilluns que ve, 20 de juny, a la Sala 2 de L'Auditori, en el transcurs del Concert Final del Grau de Composició de l'ESMUC.