Alysyos Duet: "Interpretem música popular, però sempre amb l'accent de la música culta"

Tue, 23 Sep 2025 16:40:00 +0000

Avui és el Dia Europeu del Folk i l'hem celebrat amb l'Alysyos Duet. Està format per la soprano Anna Martínez i el guitarrista Aitor García i la seva proposta es basa en la riquesa de la tradició musical dels dos costats de l'Atlàntic. El mateix nom del seu grup evoca els vents alisis, que són els que creuen l'oceà. Inspirat en aquests vents, l'Alysyos Duet portarà en concert el programa "Mar Oceana", que convida el públic a navegar per les músiques folklòriques que connecten la conca mediterrània amb Llatinoamèrica. L'interpretarà el 27 de setembre a la Llibreria Byron de Barcelona i el 3 d'octubre al Festival Musiquem Lleida. Al final de l'entrevista, l'Alysyos Duet ens ha interpretat en directe "Nana de Sevilla", una de les Cançons espanyoles antigues recopilades i harmonitzades per Federico García Lorca. Aquesta actuació musical la veureu a la web del nostre programa i a la playlist de 3CatCultura a YouTube.