Marta Romagosa: "Soc capaç de plorar amb l'òpera italiana"

Thu, 14 Nov 2024 17:00:20 +0000

Avui, dijous 14 de novembre, es commemoren els 100 anys de l'inici de les emissions radiofòniques a Catalunya, ja que el 14 de novembre de 1924 va ser el primer dia d'emissió de Ràdio Barcelona, la primera amb llicència a l'Estat. Per això hem obert el nostre programa conversant amb la periodista Marta Romagosa, conductora dels programes "Catalunya al dia" de Catalunya Informació i "La vida és un musical" de Catalunya Ràdio, que és una de les professionals de més prestigi del món radiofònic del nostre país, i que, a més, és melòmana. Romagosa és amant dels musicals i de l'òpera i ha parlat de l'estret lligam que la ràdio i la música mantenen des dels inicis, com també de la importància que té aquest mitjà en la difusió dels continguts musicals. A més, ens ha explicat com va ser el seu primer contacte amb la música fins a convertir-se en melòmana.