"La meva vena portuguesa és present a les lletres i a les tonalitats menors de les meves cançons"

Thu, 07 Oct 2021 16:20:00 +0000

El músic portuguès establert a Catalunya Jorge da Rocha presentarà demà a la sala Jamboree el seu àlbum nou, "BLAU" ("Being Lost As Usual"), que ha fet en solitari amb cançons seves. Després de publicar dos discos amb veu i contrabaix, Jorge da Rocha incorpora altres instruments i influències que obren el camí a noves textures i paisatges sonors. L'hem convidat avui al programa per parlar-nos d'aquest disc i ens ha tocat en directe una de les peces que conté, "Hoje". És un àlbum en què ha ampliat el seu univers expressiu, que està marcat per la seva trajectòria jazzística, les arrels portugueses i una forta passió per la música moderna, l'electrònica i la cançó. Podeu veure la seva actuació en directe a l'Instagram de @catalunyamusica.