Sauret: "És important que els joves músics coneguin el teatre líric català"

Thu, 11 Apr 2024 16:20:00 +0000

Josep Maria Sauret, fundador i director de l'Arts Simfònica Jove, ens ha donat els detalls de la interpretació, en dos concerts, de la sarsuela "Cançó d'amor i de Guerra" de Manuel Martínez Valls, a càrrec de la seva formació, la Polifònica de Puig-reig i 3 joves cantants graduats i estudiants del Departament de Cant del Conservatori Superior de Música del Liceu. La participació d'aquestes joves veus ha estat possible gràcies al conveni que l'Arts Simfònica Jove ha signat per a aquesta producció amb el Conservatori del Liceu. Els cantants seran la soprano Laura Tena, el tenor Roger Vicens i el baríton Carlos Varela. Els concerts els oferiran aquest dissabte, 13 d'abril, (en dues sessions a les 18.30 i a les 20.30 h) al Casino de Calaf (amb la producció de l'Ateneu-Casino de Calaf) i aquest diumenge, 14 d'abril, a la sala Tarafa de Granollers.